Apple arzon iPhone ishlab chiqaradi

Apple kompaniyasi 2020-yilning boshida iPhone SE 2 nomli smartfonni taqdim etadi. Bu haqda MacRumors xabar berdi.

Smartfon iPhone 8 ning korpusida ishlab chiqariladi, biroq xususiyatlari jihatdan u iPhone 11 ga yaqin bo‘ladi, ya’ni A13 protsessori, uch gigabayt hajmli tezkor va 64/128 gigabaytli doimiy xotira. Qurilma 3D Touch funksiyasiga ega bo‘lmaydi. Smartfon qora, oq va qizil ranglarda chiqariladi.
Telefonning savdosi 2020-yilning birinchi yarmida boshlanadi. Qurilmaning eng arzon narxi 400 dollarni tashkil qiladi.
Original iPhone SE 2015-yilda chiqqan, uning ishlab chiqarilishi XS’ning chiqarilishi ma’lum qilinganidan keyin to‘xtatilgan. Smartfonga haligacha kompaniya tomonidan xizmat ko‘rsatiladi va ayni paytda qurilmaga iOS so‘nggi talqinlarini o‘rnatish mumkin.
 Apple iPhone 11 va iPhone 11 Pro smartfonlarini taqdim etdi